b'\n_START_ARTICLE_\nFinlands nasjonalopera\n_START_PARAGRAPH_\nFinlands nationalopera (finsk: Kansallisooppera) i Helsingfors er Finlands ledende operahus. Den har tilhold i operahuset i T\xc3\xb6l\xc3\xb6, som \xc3\xa5pnet i 1993. Huset har to saler; \xc3\xa9n med 1350 seter og en mindre sal med 300-500 seter._NEWLINE_Operaen har 4-6 premierer \xc3\xa5rlig; hvorav en \xc3\xa5rlig uroppf\xc3\xb8ring av en nyskrevet finsk opera. Den \xc3\xa5rlige spilleplanen omfatter 140 forestillinger, av 20 ulike oppsetninger. Operaens ballett fremf\xc3\xb8rer 110 forestillinger \xc3\xa5rlig. I alt har operaen 250 000 bes\xc3\xb8kende \xc3\xa5rlig.\n_START_SECTION_\nHistorie\n_START_PARAGRAPH_\nDe f\xc3\xb8rste regelmessige operaoppsetninger i Finland kom i 1873, da Kaarlo Bergbom grunnla Den finske opera. F\xc3\xb8r dette hadde det v\xc3\xa6rt sporadiske gjestende emsembler, og amat\xc3\xb8roppsetninger. Den f\xc3\xb8rste amat\xc3\xb8roppsetningen var Barbereren i Sevilla i 1849._NEWLINE_Den finske opera ble i 1956 overtatt av Stiftelsen Finlands nationalopera, og fikk sitt n\xc3\xa5v\xc3\xa6rende navn.\n_START_SECTION_\nStaben\n_START_PARAGRAPH_\nOperaen har et samlet personale p\xc3\xa5 mer enn 700; hvorav 30 soslister, et profesjonelt kor med 60 sangere, et 120 manns orkester og 90 dansere. _NEWLINE_Operaens kunstneriske ledere har de siste \xc3\xa5rene v\xc3\xa6rt Okko Kamu (1996\xe2\x80\x932000); Muhai Tang (2003\xe2\x80\x932006); og fra 2006 Mikko Franck.'